Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1039/13/3306	Považská Bystrica, 3.12.2013
EEČ : 2-26-196-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
hoci bol ako otec povinný prispievať na výživu svojho dieťaťa mal. XXXXX, nar. 04.09.1996, podľa Zákona o rodine a tiež na základe: 
- rozsudku Okresného súdu XXXXX sp.zn. 8P/85/2008 zo dňa 18.02.2009, právoplatného dňa 18.03.2009 sumou 85,- € mesačne, ktoré výživné mal zasielať vždy do 15. dňa v mesiaci vopred matke dieťaťa XXXXX, bytom XXXXX, SNP 1468/110-39, 
- rozsudku Okresného súdu XXXXX sp.zn. 9P/23/2013 zo dňa 08.07.2013, právoplatného dňa 18.07.2013 sumou 55,- € mesačne, ktoré výživné mal od 01.06.2013 zasielať vždy k 1.dňu toho ktorého mesiaca vopred matke dieťaťa XXXXX, bytom XXXXX, SNP 1468/110-39, 
plneniu vyživovacej povinnosti sa od mesiaca apríl 2013 úmyselne vyhýbal tým, že hoci od 07.01.1998 pracuje v spoločnosti s ručením obmedzeným Mestské športové kluby XXXXX a v období od 11.03.2013 do 31.07.2013 mu z dôvodu práceneschopnosti boli vyplatené nemocenské dávky v celkovej výške 1.804,10 €, z týchto na výživu mal. XXXXX v mieste svojho bydliska v Pov. Bystrici, v mieste bydliska dieťaťa a ani na inom mieste neprispel, čím mu za obdobie od mesiaca apríl 2013 do mesiaca august 2013 vrátane, vznikol dlh na výživnom vo výške 335,- €. 

lebo zanikla trestnosť činu

Odôvodnenie:
	Poverený príslušník PZ, Obvodného oddelenia PZ XXXXX uznesením ČVS:ORP-764/PB-PB-13 zo dňa 27.08.2013 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák., na tom skutkovom základe, že hoci bol ako otec povinný prispievať na výživu svojho dieťaťa mal. XXXXX, nar. 04.09.1996, podľa Zákona o rodine a tiež na základe: 
- rozsudku Okresného súdu XXXXX sp.zn. 8P/85/2008 zo dňa 18.02.2009, právoplatného dňa 18.03.2009 sumou 85,- € mesačne, ktoré výživné mal zasielať vždy do 15. dňa v mesiaci vopred matke dieťaťa XXXXX, bytom XXXXX, SNP 1468/110-39, 
- rozsudku Okresného súdu XXXXX sp.zn. 9P/23/2013 zo dňa 08.07.2013, právoplatného dňa 18.07.2013 sumou 55,- € mesačne, ktoré výživné mal od 01.06.2013 zasielať vždy k 1.dňu toho ktorého mesiaca vopred matke dieťaťa XXXXX, bytom XXXXX, SNP 1468/110-39, 
plneniu vyživovacej povinnosti sa od mesiaca apríl 2013 úmyselne vyhýbal tým, že hoci od 07.01.1998 pracuje v spoločnosti s ručením obmedzeným Mestské športové kluby XXXXX a v období od 11.03.2013 do 31.07.2013 mu z dôvodu práceneschopnosti boli vyplatené nemocenské dávky v celkovej výške 1.804,10 €, z týchto na výživu mal. XXXXX v mieste svojho bydliska v Pov. Bystrici, v mieste bydliska dieťaťa a ani na inom mieste neprispel, čím mu za obdobie od mesiaca apríl 2013 do mesiaca august 2013 vrátane, vznikol dlh na výživnom vo výške 335,- €. 
 
	Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h) Tr. por. s poukázaním na ust. § 86 písm. a) Tr. zák..

	Preskúmala som vyšetrovací spis ČVS:ORP-764/PB-PB-2013 a dospela som k záveru, že návrh povereného príslušníka PZ je opodstatnený.

	V priebehu skráteného vyšetrovania boli vypočutí obv. XXXXX, pošk. XXXXX a boli zabezpečené listinné dôkazy - rozsudky Okresného súdu XXXXX sp. zn. 8P/85/2008 zo dňa 18.02.2009 a sp.zn. 9P/23/2013 zo dňa 08.07.2013, rodný list dieťaťa, poštové poukazy o úhrade dlhu na výživnom, správy z Úradu práce soc. vecí a rodiny XXXXX, zo Sociálnej poisťovne pob. XXXXX, z s.r.o. Mestské športové kluby XXXXX, s potvrdením o príjme a odpis z registra trestov. 

	XXXXX do zápisnice o výsluchu obvineného zo dňa 22.10.2013 uviedol, že po nastúpení na PN prestal si vyživovaciu povinnosť voči svojmu dieťaťu platiť, čoho veľmi ľutuje a je si vedomý, že sa dopustil trestného činu, pričom chce čo najskôr zaplatiť dlžnú čiastku. 

	Poškodená XXXXX do zápisníc o výsluchu svedka - poškodeného zo dňa 22.10.2013 a zo dňa 26.11.2013 uviedla, že obv. XXXXX si vyživovaciu povinnosť voči svojej dcére XXXXX neplnil od mesiaca apríl 2013 až do mesiaca október 2013, preto na neho podala trestné oznámenie, následne jej titulom výživného poslal dňa 20.08.2013 sumu 120,- €, dňa 18.09.2013 sumu 60,- €, dňa 18.10.2013 sumu 60,- € a dňa 18.11.2013 sumu 265,- €. Potvrdila, že obv. XXXXX týmto vyrovnal dlh na vyživovacej povinnosti na svoju dcéru a do mesiaca november 2013 má dlh na výživnom uhradený. Potvrdila tiež, že zanedbanie povinnej výživy zo strany obv. Prasličku nemalo trvalo nepriaznivé následky na ich maloletú dcéru. 

	Zo zabezpečených poštových poukazov je zrejmé, že obv. XXXXX zaslal poštou na adresu XXXXX dňa 20.08.2013 sumu 120,- €, dňa 18.09.2013 sumu 60,- €, dňa 18.10.2013 sumu 60,- € a dňa 18.11.2013 sumu 265,- €. 

 	Prečinu zanedbania povinnej výživy podľa § 207  ods. 2 Tr. zák.  sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať iného. 

Dôkazmi vykonanými v priebehu skráteného vyšetrovania bolo zistené, že obv. XXXXX svojim protiprávnym konaním, teda úmyselným vyhýbaním sa plneniu vyživovacej povinnosti voči mal. XXXXX po formálnej stránke naplnil všetky zákonné znaky skutkovej podstaty uvedeného prečinu.
	
Podľa § 86 ods. 1 písm. a/ Tr. zák. trestnosť prečinu  zanedbania povinnej výživy (§ 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	S prihliadnutím k tomu, že obv. XXXXX dodatočne si splnil v celom rozsahu vyživovaciu povinnosť voči mal. XXXXX určenú súdom a trestný čin nemal trvalo nepriaznivé následky, trestnosť zanedbania povinnej výživy týmto zanikla, čo je v súlade s citovaným ustanovením § 86 ods.1 písm. a/ Tr. zák.. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Pirošová
prokurátorka